Bibelen som helligskrift

Lærernoter

* Bibelen er helligskriftet inden for kristendommen og består af 2 dele – Det gamle Testamente og Det nye Testamente
* Bibelen opfattes ikke som Guds direkte ord/tale til mennesket og er dermed heller ikke åbenbaret
* Det vigtigste indhold i GT (den gamle pagt mellem Jahve og jøderne) er de fem Mosebøger og profetskrifterne (der blandt andet forudsiger Messias’ komme). Skrifterne i GT er nedskrevet 600-150 f.v.t. og udspringer med høj sandsynlighed fra en mundtlig tradition.
* NT (den nye pagt mellem Gud og alle mennesker) indeholder evangelierne der skildrer Jesu liv på jorden, Paulus’ breve til menighederne, Apostlenes Gerninger om den kristne menighed efter Jesu død og Johannes Åbenbaring om Dommedag. Indholdet i den nye aftale er, at Gud har sendt sin søn, for at han skulle dø på korset for at frelse mennesket. Skrifterne i NT er fra 50-100 e.v.t. I kristendommen ses NT som opfyldelsen af GT.
* Bibelen er kanoniseret – man har på et tidspunkt udvalgt de skrifter, man mente gav det bedste udtryk for den kristne tro. Det betyder også at man har valgt skrifter fra – fx de apokryfe evangelier. Man har især lagt vægt på de skrifter der slog fast, at Jesus både var sandt menneske og sand Gud samt skrifter der slog fast at han døde og genopstod

